[[ಚಿತ್ರ:Darjeelingflags.jpg|thumb|ಹಿಂದೂ ದೇವಾಲಯವೊಂದರ ಸುತ್ತ ಇರುವ ಬೌದ್ಧ ಬರಹಗಳೊಂದಿಗಿನ ಬಣ್ಣ ಬಣ್ಣದ ಧ್ವಜಗಳು ಈ ರೀತಿಯ ಧ್ವಜಗಳು ದುಷ್ಟಶಕ್ತಿಗಳನ್ನು ನಿವಾರಿಸುತ್ತವೆ ಎಂಬುದು ನಂಬಿಕೆ ]]
[[ಚಿತ್ರ:Tibetan Refugee Self Help Darjeeling.jpg|thumb|ಟಿಬೆಟಿಯನ್‌ ನಿರಾಶ್ರಿತರ ಸ್ವಸಹಾಯ ಕೇಂದ್ರ]]
ಪಟ್ಟಣದ ವಿವಿಧ ಜನಾಂಗಕ್ಕೆ ಸೇರಿದ ಜನತೆಯು, [[ದೀಪಾವಳಿ]], [[ಕ್ರಿಸ್‌ಮಸ್‌]], [[ದಸರಾ]], [[ಹೋಳಿ]] ಮುಂತಾದ ಪ್ರಮುಖವಾದ ಧಾರ್ಮಿಕ ಹಬ್ಬಗಳೇ ಅಲ್ಲದೆ ಹಲವು ಸ್ಥಳೀಯ ಹಬ್ಬ-ಹರಿದಿನಗಳನ್ನೂ ಆಚರಿಸುತ್ತದೆ. ಲೆಪ್ಚಾಗಳು ಮತ್ತು ಭುಟಿಯಾಗಳು ಜನವರಿಯಲ್ಲಿ ಹೊಸ ವರ್ಷವನ್ನು ಆಚರಿಸಿದರೆ, ಟಿಬೆಟಿಯನ್ನರು ತಮ್ಮ ಹೊಸ ವರ್ಷ ("[[ಲೋಸರ್‌|ಲೋಸರ್]]" ‌)ವನ್ನು ಫೆಬ್ರವರಿ-ಮಾರ್ಚ್‌ನಲ್ಲಿ ತಮ್ಮ "[[ಪ್ರೇತ ನೃತ್ಯ]]"ದೊಂದಿಗೆ ಆಚರಿಸುತ್ತಾರೆ. "[[ಮಾಘೆ ಸಂಕ್ರಾಂತಿ]]" , "[[ರಾಮ ನವಮಿ]]" , "[[ಚೋಟ್ರಲ್‌ ದುಚೆನ್‌|ಚೋಟ್ರಲ್‌ ದುಚೆನ್]]" ‌, "[[ಬುದ್ಧ ಜಯಂತಿ]]" , [[ದಲೈ ಲಾಮ]]ರ ಹುಟ್ಟುಹಬ್ಬ ಮತ್ತು "[[ಟೆಂಡೊಂಗ್‌ ಲ್ಹೋ ರುಮ್‌ಫಾತ್‌|ತೆಂಡೊಂಗ್‌ ಲ್ಹೋ ರುಮ್‌‌ಫಾತ್‌]]" ಹಬ್ಬ- ಇವು ಇಲ್ಲಿನ ಜನ ಆಚರಿಸುವ ಕೆಲವು ಇತರೆ ಹಬ್ಬಗಳು. ಇವುಗಳಲ್ಲಿ ಕೆಲವು ಸ್ಥಳೀಯ ಸಂಸ್ಕೃತಿಯ ವೈಶಿಷ್ಟ್ಯಗಳಾಗಿದ್ದರೆ, ಉಳಿದವು ಭಾರತದ ಉಳಿದ ಭಾಗಗಳು, ನೇಪಾಳ, ಭೂತಾನ್ ಹಾಗೂ ಟಿಬೆಟ್‌ನ ಜೊತೆ ಹಂಚಿಕೊಳ್ಳಲಾದ ಹಬ್ಬಗಳಾಗಿವೆ. [[ದಿ ಡಾರ್ಜಿಲಿಂಗ್‌ ಇನಿಷಿಯೇಟಿವ್‌|ಡಾರ್ಜಿಲಿಂಗ್‌ ಇನಿಷಿಯೇಟಿವ್‌]] ಎಂದೇ ಹೆಸರಾಗಿರುವ ನಾಗರಿಕ ಸಮಾಜದ ಆಂದೋಲನವು ಹುಟ್ಟುಹಾಕಿರುವ [[ಡಾರ್ಜಿಲಿಂಗ್‌ ಉತ್ಸವ]]ವು ಹತ್ತು ದಿನಗಳ ಉತ್ಸವವಾಗಿದ್ದು, ಪ್ರತಿವರ್ಷ ಚಳಿಗಾಲದಲ್ಲಿ ನಡೆಯುತ್ತದೆ. ಇಲ್ಲಿ ಡಾರ್ಜಿಲಿಂಗ್‌ ಬೆಟ್ಟಗಳ ಶ್ರೇಷ್ಟ ಸಂಗೀತ ಮತ್ತು ಸಾಂಸ್ಕೃತಿ ಪರಂಪರೆಯನ್ನು ಮುಖ್ಯ ವಿಷಯವಾಗಿ ಇರಿಸಿಕೊಂಡು ಅದನ್ನು ಉನ್ನತವಾಗಿ ವರ್ಣಿಸಲಾಗುತ್ತದೆ. 

ಡಾರ್ಜಿಲಿಂಗ್‌ನಲ್ಲಿನ ಅತ್ಯಂತ ಜನಪ್ರಿಯ ಆಹಾರವೆಂದರೆ "[[ಮೋಮೋ (ಆಹಾರ)|ಮೋಮೋ]]" . ಇದು ಆವಿಯಿಂದ ಬೇಯಿಸಲಾದ ಒಂದು ರೀತಿಯ ಕಣಕದ ಖಾದ್ಯವಾಗಿದ್ದು, [[ಹಂದಿಮಾಂಸ]], [[ಗೋಮಾಂಸ]] ಮತ್ತು ತರಕಾರಿಗಳನ್ನು ಕಣಕ ಮುಚ್ಚಿಗೆಯಲ್ಲಿ ಬೇಯಿಸಿ ಇದನ್ನು ತಯಾರಿಸಲಾಗುತ್ತದೆ. ಹೀಗೆ ತಯಾರಿಸಲಾದ ಈ ಖಾದ್ಯವನ್ನು ತಿಳಿಯಾದ ಸೂಪ್‌ನೊಂದಿಗೆ ಬಡಿಸಲಾಗುತ್ತದೆ. [[ವಾಯ್‌-ವಾಯ್‌ (ಆಹಾರ)|ವಾಯ್‌‌-ವಾಯ್‌]], ಎಂಬ ಪ್ಯಾಕ್‌ ಮಾಡಲಾಗಿರುವ ಲಘು ಆಹಾರವು ಮುಂಚಿತವಾಗಿಯೇ ಬೇಯಿಸಿರುವ ಶಾವಿಗೆಯನ್ನು ಒಳಗೊಂಡಿದ್ದು, ಇದನ್ನು ಪೊಟ್ಟಣದಿಂದ ನೇರವಾಗಿ ಒಣ ಆಹಾರವಾಗಿಯೇ ಸೇವಿಸಬಹುದು ಇಲ್ಲವೇ ಸೂಪ್‌ ರೂಪದಲ್ಲಿಯೂ ಸೇವಿಸಬಹುದು. 
[[ಹಸು]] ಅಥವಾ [[ಚಮರೀಮೃಗ]]ದ ಹಾಲಿನಿಂದ ಮಾಡಲಾಗುವ "[[ಚುರ್ಪೀ]]" ಒಂದು ತೆರನಾದ ಗಟ್ಟಿ ಗಿಣ್ಣು. ಕೆಲವು ವೇಳೆ ಇದನ್ನು ಅಗಿದು ತಿನ್ನುತ್ತಾರೆ. ಸೂಪ್ ರೂಪದಲ್ಲಿ ಬಡಿಸಲಾಗುವ, ಶಾವಿಗೆಯ ಒಂದು ರೂಪವಾದ "[[ಟುಕ್ಪಾ]]" ಕೂಡ ಡಾರ್ಜಿಲಿಂಗ್‌ನ ಜನಪ್ರಿಯ ಆಹಾರ. "ಆಲೂ ದಮ್‌" ಇಲ್ಲಿನ ಅತ್ಯಂತ ಜನಪ್ರಿಯ ಲಘು ಆಹಾರ. ಬೇಯಿಸಿದ ಆಲೂಗಡ್ಡೆಯನ್ನು ಮೆಣಸಿನ ಪುಡಿ, ಖಾದ್ಯ ಬಣ್ಣ ಮತ್ತು ಅರಿಶಿಣಗಳಿಂದ ಅಲಂಕರಿಸಿ, ಮಾಂಸರಸದೊಂದಿಗೆ ಪಲ್ಯದಂತೆ ಅಥವಾ ಕೆಲವೊಮ್ಮೆ ನೀರು ನೀರಾಗಿರುವಂತೆ ಈ ಆಹಾರವನ್ನು ತಯಾರಿಸಲಾಗುತ್ತದೆ.ಇದನ್ನು ಬಹುತೇಕವಾಗಿ ಉಪ್ಪಿನಕಾಯಿ ಮತ್ತು ಅಲೂಗಡ್ಡೆ ಚಿಪ್ಸ್‌ ಅಥವಾ ಇತರೆ ಲಘು ತಿಂಡಿಗಳೊಂದಿಗೆ ಸೇವಿಸಲಾಗುತ್ತದೆ. ಇಲ್ಲಿ ಅಪಾರ ಸಂಖ್ಯೆಯ ರೆಸ್ಟಾರಂಟ್‌ಗಳು ಇದ್ದು, ಇವು ಭಾರತೀಯ, ಐರೋಪ್ಯ ಮತ್ತು [[ಭಾರತೀಯ ಚೀನಿ ಪಾಕಪದ್ಧತಿ|ಚೀನೀ ಪಾಕಪದ್ಧತಿ]]ಯ ವೈವಿಧ್ಯಮಯ ಸಾಂಪ್ರದಾಯಿಕ ಆಹಾರಗಳನ್ನು ತಯಾರಿಸಿ ಪ್ರವಾಸಿಗರನ್ನು ಉಪಚರಿಸುತ್ತವೆ. 
ಪ್ರಸಿದ್ಧವಾದ ಡಾರ್ಜಿಲಿಂಗ್ ಚಹಾ ತೋಟಗಳಿಂದ ಸಂಗ್ರಹಿಸಲಾದ [[ಚಹಾ]] ಇಲ್ಲಿನ ಜನಪ್ರಿಯ ಪಾನೀಯ; ಜೊತೆಗೆ [[ಕಾಫೀ]] ಕೂಡ ಜನಪ್ರಿಯ. 
"ರಕ್ಷಿ" ಮತ್ತು ಝಾದ್‌ ಹಾಗೂ ತೊಂಗ್ಬಾ", ಇದನ್ನೂ ಇಲ್ಲಿನ ಜನ ಇಷ್ಟಪಡುತ್ತಾರೆ. ಇದು ಛಾಂಗ್‌ನಂತೆಯೇ ಇರುತ್ತದೆ - ಇವೆಲ್ಲ ಇಲ್ಲಿ ಲಭ್ಯವಿರುವ ಸ್ಥಳೀಯ ಪಾನೀಯಗಳು. [[ಕಾಳುರೂಪದ ಆಹಾರ ಧಾನ್ಯ|ಮಿಲ್ಲೆಟ್‌]] (ರಾಗಿ, ಜೋಳ, ನವಣೆ, ಸಜ್ಜೆ ಮತ್ತು ಸಾವೆಯಂಥ ಯಾವುದೇ ಧಾನ್ಯ) ನಿಂದ ತಯಾರಿಸುವ "[[ಛಾಂಗ್]]" ಇಲ್ಲಿನ ಸ್ಥಳೀಯ ತಯಾರಿಕೆಯ ಬಿಯರ್‌ ಆಗಿದೆ. 

ವಸಾಹತು ವಾಸ್ತುಶೈಲಿ ಡಾರ್ಜಿಲಿಂಗ್‌ನಲ್ಲಿನ ಹಲವು ಕಟ್ಟಡಗಳ ಗುಣಲಕ್ಷಣವಾಗಿದೆ. ಹಲವು [[ಅಣಕು ಟೂಡರ್‌ ಶೈಲಿ|ಟ್ಯೂಡರ್ ಅಣಕು ಶೈಲಿಯ]] ನಿವಾಸಗಳು, [[ಗೋಥಿಕ್‌ ವಾಸ್ತುಶೈಲಿ|ಗೋಥಿಕ್‌ ಶೈಲಿಯ]] ಚರ್ಚ್‌ಗಳು, [[ರಾಜಭವನ, ಡಾರ್ಜಿಲಿಂಗ್‌|ರಾಜ ಭವನ]] (ರಾಜ್ಯಪಾಲರ ನಿವಾಸ), [[ಡಾರ್ಜಿಲಿಂಗ್‌ ಪ್ಲ್ಯಾಂಟರ್ಸ್ ಕ್ಲಬ್‌ (ಡಾರ್ಜಿಲಿಂಗ್ ಚಹಾ ಬೆಳೆಗಾರರ ಕೂಟ)|ಪ್ಲ್ಯಾಂಟರ್ಸ್‌ ಕ್ಲಬ್‌]] (ಚಹಾ ಬೆಳೆಗಾರರ ಕೂಟ) ಮತ್ತು ಹಲವು ಶೈಕ್ಷಣಿಕ ಸಂಸ್ಥೆಗಳು ಇದಕ್ಕೆ ಉದಾಹರಣೆಯಾಗಿವೆ. [[ಬೌದ್ಧ ಧರ್ಮಿ|ಬೌದ್ಧ]] ಸನ್ಯಾಸಿ ಮಂದಿರಗಳು [[ಪಗೋಡ]] ಶೈಲಿಯ ವಾಸ್ತುವಿನ್ಯಾಸವನ್ನು ಹೊಂದಿವೆ. ಡಾರ್ಜಿಲಿಂಗ್‌, ಸಂಗೀತದ ಒಂದು ಕೇಂದ್ರಸ್ಥಾನವಾಗಿ ಮತ್ತು ಸಂಗೀತಗಾರು ಹಾಗೂ ಸಂಗೀತಪ್ರೇಮಿಗಳ ತಾಣವಾಗಿ ಗುರುತಿಸಲ್ಪಟ್ಟಿದೆ. ಸಂಪ್ರದಾಯಗಳು ಹಾಗೂ ಸಾಂಸ್ಕೃತಿಕ ಜೀವನದಲ್ಲಿ ಇಲ್ಲಿನ ಸಂಗೀತವು ವಹಿಸಿರುವ ಪಾತ್ರದ ಕುರಿತು ಹೆಮ್ಮೆ ಪಡುವ ಸ್ಥಳೀಯ ಜನರಿಗೆ ಹಾಡುಗಾರಿಕೆ ಮತ್ತು ಸಂಗೀತ ವಾದ್ಯಗಳ ನುಡಿಸುವಿಕೆ ಕಾಲಕ್ಷೇಪ ಅಥವಾ ಮನರಂಜನೆಯ ಸಾಮಾನ್ಯ ವಿಷಯಗಳಾಗಿವೆ. ಪಾಶ್ಚಾತ್ಯ ಸಂಗೀತ ಇಲ್ಲಿನ ಯುವಜನತೆಯಲ್ಲಿ ಬಹು ಜನಪ್ರಿಯವಾಗಿದ್ದು, [[ನೇಪಾಳಿ ರಾಕ್‌]] ಸಂಗೀತಕ್ಕೆ ಡಾರ್ಜಿಲಿಂಗ್‌ ಪ್ರಮುಖ ಕೇಂದ್ರವಾಗಿದೆ. 

[[ಕ್ರಿಕೆಟ್‌]] ಮತ್ತು [[ಫುಟ್‌ಬಾಲ್‌ (ಸಾಕರ್)|ಫುಟ್‌ಬಾಲ್‌]]ಗಳು ಡಾರ್ಜಿಲಿಂಗ್‌ನ ಜನಪ್ರಿಯ ಕ್ರೀಡೆಗಳಾಗಿವೆ. ರಬ್ಬರ್‌ ಪಟ್ಟಿ(ಇದನ್ನು ಚುಂಗಿ ಎನ್ನುತ್ತಾರೆ)ಯಿಂದ ಮಾಡಲಾದ ಚೆಂಡಿ‌ನ ಸುಧಾರಿತ ರೂಪವನ್ನು ಇಲ್ಲಿನ ಕಡಿದಾದ ಬೀದಿಗಳಲ್ಲಿ ಆಡಲು ಬಳಸಲಾಗುತ್ತದೆ. 

ಭೇಟಿ ಕೊಡಬಹುದಾದ ಇಲ್ಲಿನ ಕೆಲವು ಪ್ರಸಿದ್ಧ ಸ್ಥಳಗಳೆಂದರೆ, ಹಿಂದೂ ಮತ್ತು ಬೌದ್ಧ ದೇವರುಗಳು ಒಟ್ಟಿಗೆ ಪೂಜಿಸಲ್ಪಡುವ ಅನನ್ಯ ಸ್ಥಳವಾದ ಮಹಾಕಾಲ‌ ದೇವಾಲಯ, ಪ್ರಖ್ಯಾತ ಹಿಮಚಿರತೆ, ಕೆಂಪು ಪಾಂಡಾಗಳೂ ಸೇರಿದಂತೆ ಹಿಮಾಲಯದ ಅಪಾಯದಂಚಿನ ಪ್ರಾಣಿಗಳ ಸಂರಕ್ಷಣೆಯ ದೃಷ್ಟಿಯಿಂದ ಮಹತ್ವದ ಹುಟ್ಟುಹಾಕಲಾದ [[ಟೈಗರ್‌ ಹಿಲ್‌, ಡಾರ್ಜಿಲಿಂಗ್‌|ಟೈಗರ್‌ ಹಿಲ್]]‌[[ಪದ್ಮಜ ನಾಯ್ಡು ಹಿಮಾಲಯನ್‌ ಜೂವಾಲಜಿಕಲ್‌ ಪಾರ್ಕ್‌|ಮೃಗಾಲಯ]], ಬೌದ್ಧ ಸನ್ಯಾಸಿ ಮಂದಿರಗಳು ಮತ್ತು ಚಹಾ ತೋಟಗಳು. [[ಹಿಮಾಲಯ]]ದ ಅನನ್ಯತೆ ಮತ್ತು ಸೌಂದರ್ಯದ ಆನಂದವನ್ನು ಅರಸ ಬಯಸುವ ಚಾರಣಿಗರನ್ನು ಮತ್ತು ಕ್ರೀಡಾಪಟುಗಳನ್ನು ಪಟ್ಟಣವು ಆಕರ್ಷಿಸುತ್ತದೆ. ಉಸಿರು ಬಿಗಿ ಹಿಡಿಯುವಂತೆ ಮಾಡುವ ನಯನಮನೋಹರ ದೃಶ್ಯಗಳ ಸಂಧಕ್‌ಫು, ಸಾಹಸಪ್ರಿಯರಿಗೆ ಮೀಸಲಾದ ಜನಪ್ರಿಯವಾದ ಸ್ಥಳವಾಗಿದೆ. ಭಾರತ ಮತ್ತು ನೇಪಾಳದ ಕೆಲವು ಶಿಖರಗಳನ್ನು ಏರುವ ಪ್ರಯತ್ನಗಳಿಗೆ ಇದು ಪ್ರಾರಂಭ ಬಿಂದು ಕೂಡ ಆಗಿದೆ. [[ಮೌಂಟ್‌ ಎವರೆಸ್ಟ್‌]] ಶಿಖರವನ್ನು ಮೊದಲ ಬಾರಿಗೆ ಏರಿದ ಇಬ್ಬರಲ್ಲಿ [[ತೇನ್‌ಸಿಂಗ್ ನೋರ್ಗೆ|ತೇನ್‌‌ಸಿಂಗ್‌ ನೋರ್ಗೆ]] ಕೂಡ ಒಬ್ಬರು. ಇವರು ತಮ್ಮ ಯೌವ್ವನಾವಸ್ಥೆಯ ಬಹುತೇಕ ಕಾಲವನ್ನು ಡಾರ್ಜಿಲಿಂಗ್‌ನ [[ಷೆರ್ಪಾ ಜನರು|ಷೆರ್ಪಾ]] ಸಮುದಾಯದಲ್ಲೇ ಕಳೆದರು. ಅವರ ಈ ಯಶಸ್ಸಿನಿಂದಾಗಿ 1954ರಲ್ಲಿ ಡಾರ್ಜಿಲಿಂಗ್‌ನಲ್ಲಿ [[ಹಿಮಾಲಯನ್ ಮೌಂಟೆನಿಯರಿಂಗ್‌ ಇನ್‌ಸ್ಟಿಟ್ಯೂಟ್‌ (ಹಿಮಾಲಯ ಪರ್ವತಾರೋಹಣ ತರಬೇತಿ ಸಂಸ್ಥೆ)|ಹಿಮಾಲಯನ್ ಮೌಂಟೆನಿಯರಿಂಗ್ ಇನ್‌ಸ್ಟಿಟ್ಯೂಟ್‌]]ನ (ಹಿಮಾಲಯ ಪರ್ವತಾರೋಹಣ ಸಂಸ್ಥೆ) ಸ್ಥಾಪನೆಯಾಗಲು ಪ್ರಚೋದನೆ ಸಿಕ್ಕಿದಂತಾಯಿತು. [[ಟಿಬೆಟ್‌ ನಿರಾಶ್ರಿತರ ಸ್ವ ಸಹಾಯ ಕೇಂದ್ರ|ಟಿಬೆಟಿಯನ್‌ ನಿರಾಶ್ರಿತರ ಸ್ವಸಹಾಯ ಕೇಂದ್ರ]]ದಲ್ಲಿ ರತ್ನಗಂಬಳಿಗಳು, ಮರ ಮತ್ತು ಚರ್ಮದ ಕಲಾಕೃತಿಗಳಂತಹ ಟಿಬೆಟಿಯನ್ ಕರಕುಶಲ ವಸ್ತುಗಳನ್ನು ಪ್ರದರ್ಶನಕ್ಕಿಡಲಾಗಿದೆ. [[ಘುಮ್‌ ಮಠ]],(ಪಟ್ಟಣದಿಂದ 8 ಕಿ.ಮೀ ) [[ಭುಟಿಯಾ ಬುಸ್ಟಿ ಮಠ]], [[ಮಾಗ್‌-ಧೋಗ್‌ ಯೋಲ್‌ಮೋವ ಮಠ|ಮಾಗ್‌-ಧೋಂಗ್ ಯೋಲ್‌ಮೋವ]] ಗಳಂತಹ ಹಲವು ಬೌದ್ಧ ಸನ್ಯಾಸಿ ಮಂದಿರಗಳು ಪ್ರಾಚೀನ ಬೌದ್ಧ ಬರಹಗಳನ್ನು ಸಂರಕ್ಷಿಸಿವೆ. 

ಮಾಧ್ಯಮ
ಪೌರಾಡಳಿತ
ಸಂಸ್ಕೃತಿ
ವಾಣಿಜ್ಯ